
APSTIPRINU
Centrālās finanšu un līgumu aģentūras
Direktora vietniece programmu un 
projektu atbilstības jautājumos
(elektroniskais paraksts) G. Šulca
(datums skatāms laika zīmogā)


Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” (turpmāk – SAM) 2.1.1.6. pasākuma “Pašvaldību ēku energoefektivitātes paaugstināšana” (turpmāk – pasākums) trešās projektu iesniegumu atlases kārtas nolikums (turpmāk – nolikums)
	Specifiskā atbalsta mērķa vai pasākuma īstenošanu reglamentējošie Ministru kabineta noteikumi
	Ministru kabineta 2026. gada 26. maija noteikumi Nr. 305 “Eiropas Savienības kohēzijas politikas programmas 2021.-2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” trešās projektu iesniegumu atlases kārtas īstenošanas noteikumi” (turpmāk – SAM MK noteikumi)

	Finanšu nosacījumi
	SAM pasākuma trešās atlases kārtai pieejamais kopējais attiecināmais finansējums ir ne mazāks kā 19 409 820,00 euro, tai skaitā Eiropas Reģionālā attīstības fonda (turpmāk – ERAF) finansējums – 16 498 347,00 euro un nacionālā līdzfinansējuma apmērs, ko veido pašvaldību un privātais finansējums – ne mazāks kā 2 911 473,00 euro.
Maksimālā atbalsta intensitāte ir 85 % no kopējām attiecināmajām izmaksām, nepieciešamais līdzfinansējums ir vismaz 15 % no kopējā attiecināmā finansējuma, ko veido pašvaldību un privātais finansējums.
ERAF finansējumu piešķir granta atbalsta veidā.
Projekta iesnieguma minimālais ERAF finansējums ir 200 000,00 euro, maksimālais – 2 500 000,00 euro.
Izmaksas ir attiecināmas no 2023. gada 1. janvāra, izņemot pabeigtām darbībām un objektiem, kas ir pieņemti ekspluatācijā.

	Komercdarbības atbalsta veidi
	Eiropas Komisijas 2025. gada 16. decembra lēmums Nr. 2025/2630 par Līguma par ES darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, un ar ko atceļ Lēmumu 2012/21/ES.

	Projekta īstenošanas termiņš
	Ne ilgāk kā līdz 2029. gada 31. decembrim

	Projektu iesniegumu atlases īstenošanas veids
	Atklāta projektu iesniegumu atlase

	Projekta iesnieguma iesniegšanas termiņš
	No 2026. gada 15. jūlija 
	līdz 2026. gada 15. oktobrim


Prasības projekta iesniedzējam
1. Projekta iesniedzējs atbilstoši SAM MK noteikumu 12. punktam ir:
1.1. pašvaldība vai tās izveidota iestāde;
1.2. pašvaldības kapitālsabiedrība, kas pilda pašvaldības deleģētos pārvaldes uzdevumus vai ir noslēgusi pakalpojumu līgumu par ūdenssaimniecības, siltumapgādes vai valsts vai pašvaldības apmaksātu veselības aprūpes sabiedrisko pakalpojumu (turpmāk – sabiedriskie pakalpojumi) sniegšanu;
1.3. publiski privātā kapitālsabiedrība, kurā visas kapitāla daļas vai balsstiesīgās akcijas pieder vairākām publiskām personām, tai skaitā vismaz vienai pašvaldībai, un kura pilda pašvaldības deleģētos pārvaldes uzdevumus vai ir noslēgusi pakalpojumu līgumu par sabiedrisko pakalpojumu sniegšanu.
Projektu iesniegumu noformēšanas un iesniegšanas kārtība
2. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) https://projekti.cfla.gov.lv/:
2.1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē https://www.cfla.gov.lv/lv/par-e-vidi norādītajam;
2.2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē https://www.cfla.gov.lv/lv/par-e-vidi norādītajam.
3. Projektu portālā aizpilda projekta iesnieguma datu laukus un pievieno šādus dokumentus (ja kāds no zemāk minētajiem dokumentiem pieejams publiski pieejamā tīmekļvietnē, attiecīgajā projekta iesnieguma datu laukā norāda tīmekļvietnes adresi vai, ja kāds no iesniedzamiem dokumentiem Projektu portālā ir iesniegts pasākuma trešās kārtas cita projekta ietvaros, norāda projekta numuru):
3.1. projekta budžetā (projekta iesnieguma sadaļā “Budžeta kopsavilkums”) norādīto izmaksu apmēru pamatojošos dokumentus. Informāciju var pamatot ar sertificēta būvspeciālista apliecinātu provizorisku tāmi ar projekta īstenošanai visām nepieciešamajām darbībām, būvdarbu izmaksu tāmi, publiski pieejamu avotu par preču vai pakalpojumu cenām norādīšanu, provizorisku tirgus izpēti[footnoteRef:2], noslēgtiem nodomu protokoliem vai līgumiem (ja attiecināms) u.c. informāciju; [2:  Tirgus izpēte var notikt dažādos veidos, piemēram, izsūtot elektroniskā pasta vēstules potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle.] 

3.2. dokumentus, kas apliecina, ka nekustamais īpašums, kurā tiks veiktas projektā paredzētās darbības, ir projekta iesniedzēja īpašumā, valdījumā, pārvaldīšanā vai bezatlīdzības lietošanā projekta īstenošanas laikā un projekta dzīves cikla laikā saskaņā ar SAM MK noteikumu 16. punktu[footnoteRef:3] (attiecināms, ja tiesības[footnoteRef:4] ir iegūtas, taču nav nostiprinātas zemesgrāmatā[footnoteRef:5], vai nav iespējams pārbaudīt informāciju publiskajās datubāzēs); [3:  Saskaņā ar SAM MK noteikumu 14. un 15. punktu darbības var veikt arī ēkas funkcionālajā teritorijā, tai skaitā vairākos īpašumos, kā arī nekustamā īpašuma daļā, ja projektu paredzēts īstenot ēkas daļā, nostiprinot tiesības zemesgrāmatā ne vēlāk kā līdz noslēguma maksājuma pieprasījuma iesniegšanai sadarbības iestādē, izņemot gadījumu, ja pašvaldības īpašums uz normatīvā akta, līguma vai pašvaldības lēmuma pamata ir nodots pašvaldības iestādes – projekta iesniedzēja – valdījumā.]  [4:  SAM MK noteikumu 15. punktā minētās ēkas daļas gadījumā tiesības norāda par uz projektu attiecināmo nekustamā īpašuma daļu.]  [5:  Īpašumtiesībām nav jābūt nostiprinātām zemesgrāmatā gadījumā, ja pašvaldības īpašums uz normatīvā akta, līguma vai pašvaldības lēmuma pamata ir nodots pašvaldības iestādes – projekta iesniedzēja – valdījumā.] 

3.3. plānotā enerģijas ietaupījuma ilgtermiņa uzturēšanas plānu, ko izstrādā, ievērojot būvniecību regulējošos normatīvos aktus, un kas satur:
3.3.1. ziņas par projekta ietvaros uzstādāmo iekārtu, aprīkojuma un siltināšanas tehnoloģijas korektas ekspluatācijas nosacījumiem;
3.3.2. ēkas īpašnieka periodiski veicamajām darbībām, lai nodrošinātu iekārtu un tehnoloģiju ilgtspēju visā iekārtu vai tehnoloģiju dzīves ciklā.
Ja plāns uz projekta iesniegšanas brīdi nav izstrādāts, tad projekta iesniegumā sniedz informāciju par plāna izstrādāšanas laika grafiku, kas nepārsniedz noslēguma maksājuma pieprasījuma iesniegšanas datumu, un informāciju par galvenajiem uzdevumiem, kas iekļaujami plānā;
3.4. finansējuma pieejamību apliecinoši dokumentus, kas apliecina nepieciešamo projekta iesniedzēja līdzfinansējumu. Piemēram, tie var būt (ieskaitot citus līdzvērtīgus dokumentus):
3.4.1. pašvaldībām vai to iestādēm - pašvaldības domes lēmums par projekta finansēšanu;
3.4.2. pašvaldības vai publiski privātām kapitālsabiedrībām:
3.4.2.1. kapitālsabiedrības valdes lēmums;
3.4.2.2. akcionāru vai dalībnieku sapulces lēmums par finansējuma piešķiršanu projekta realizācijai;
3.5. ēkas vai ēkas daļas[footnoteRef:6] energosertifikātu, kas atbilst[footnoteRef:7] un ir izstrādāts atbilstoši Ministru kabineta 2021. gada 8. aprīļa noteikumiem Nr. 222 “Ēku energoefektivitātes aprēķina metodes un ēku energosertifikācijas noteikumi”[footnoteRef:8] Ja ēkas vai ēkas daļas energosertifikāts ir izstrādāts pirms 2026. gada 19. jūnija, projekta iesniegumam un izstrādātajam ēkas energosertifikātam pievieno neatkarīga eksperta ēku energoefektivitātes jomā sagatavotu un apliecinātu pamatojumu brīvā formā (precizējumu, pārrēķinu vai skaidrojumu) vai aģentūras izstrādātu rekomendējošu paraugu atbilstoši atlases nolikuma 7. pielikuma formai par energosertifikāta atbilstību atlases izsludināšanas dienā spēkā esošajām prasībām[footnoteRef:9]. Atlasē projektus salīdzina, izmantojot ēkas energoefektivitātes novērtējumus, kas noteikti atbilstoši atlases izsludināšanas dienai spēkā esošiem primārās enerģijas faktoriem; [6:  Ēkas daļas energosertifikātu var iesniegt, ja projekts paredzēts ēkas daļā atbilstoši SAM MK noteikumu 14.3. apakšpunktam.]  [7:  Tai skaitā atbilstība Ministru kabineta 2026. gada 16. jūnija noteikumu Nr. 349 “Grozījumi Ministru kabineta 2021. gada 8. aprīļa noteikumos Nr. 222 “Ēku energoefektivitātes aprēķina metodes un ēku energosertifikācijas noteikumi”” prasībām. Pieejami šeit.]  [8:  Ministru kabineta 2021. gada 8. aprīļa noteikumi Nr. 222 “Ēku energoefektivitātes aprēķina metodes un ēku energosertifikācijas noteikumi”. Pieejami šeit.]  [9:  Neatkarīga eksperta ēku energoefektivitātes jomā sagatavotais un apliecinātais pamatojums pēc projekta iesnieguma apstiprināšanas jāreģistrē Būvniecības informācijas sistēmā kā spēkā esošā ēkas energosertifikāta pielikums.] 

3.6. dokumentu, kas apliecina, ka būvniecības darbībām veikta būvvaldes atzīme par projektēšanas nosacījumu izpildi būvatļaujā, apliecinājuma kartē vai paskaidrojuma rakstā, vai būvvaldes izziņu, kas liecina, ka būvdarbiem būvatļauja, paskaidrojuma raksts vai apliecinājuma karte nav nepieciešama (attiecināms, ja pretendē uz kvalitātes kritērija Nr. 4.4.1.apakšpunktā paredzēto papildu punktu un minētie dokumenti nav pieejami Būvniecības informācijas sistēmā);
3.7. plānotās bezemisiju atjaunīgos energoresursus (turpmāk - AER) izmantojošās iekārtas tehnisko specifikāciju, tehnisko pasi, instrukciju, rokasgrāmatu vai citu līdzvērtīgu dokumentāciju, kurā raksturoti tās tehniskie parametri un norādīts paredzamais saražotās enerģijas patēriņš, kas atbilst izvirzītajiem nosacījumiem par 100 % pašpatēriņu (attiecināms, ja projektā plānota enerģijas ražošanas un enerģiju akumulējošu vai uzglabājošu iekārtu uzstādīšana);
3.8. ēkas tehniskās apsekošanas atzinumu (attiecināms, ja tiek veikta ēkas iekšējo un ārējo inženiertīklu atjaunošana vai pārbūve ēkā un ēkas funkcionālajā teritorijā atbilstoši SAM MK noteikumu 25.16. apakšpunktam);
3.9. neatkarīga eksperta ēku energoefektivitātes jomā vai sertificēta būvspeciālista siltumapgādes, ventilācijas un gaisa kondicionēšanas sistēmu projektēšanā sagatavotu siltumenerģijas ražošanas avotu izmantošanas prioritārās kārtības izvērtējumu (attiecināms, ja projekts tiek īstenots valstspilsētā vai novada pilsētā un plānota cietās biomasas apkures iekārtas uzstādīšana).Izvērtējums satur vismaz šādus aspektus:
3.9.1. tehniskās iespējas pieslēgties primāri pie centralizētās siltumapgādes sistēmas. Ja tas tehniski nav iespējams, tad uzstādīt siltumsūkņus vai citas bezemisiju AER tehnoloģijas;
3.9.2. ekonomiskā pamatotība - vērtējot konkrētā risinājuma potenciālās ieviešanas, kā arī lietošanas izmaksas, par ekonomiski nepamatotu risinājumu uzskatāms tāds risinājums, kas ir vismaz par 20 % dārgāks par citu iespējamo variantu;
3.9.3. juridiskie šķēršļi konkrētā risinājuma ieviešanai.
3.10. sabiedriskā siltumapgādes sniedzēja apliecinājumu, ka attālums no projekta ēkas ārsienas tuvākā punkta līdz centralizētās siltumapgādes tīkliem vai līdz to tuvākajai iespējamai pieslēguma vietai pārsniedz 20 metrus (attiecināms, ja netiek veikts prioritārās kārtības izvērtējums un ja projekts tiek īstenots valstspilsētā vai novada pilsētā un siltumenerģijas ražošanai plānots uzstādīt AER tehnoloģijas, kas nav cietās biomasas apkures iekārtas);
3.11. Valsts ugunsdzēsības un glābšanas dienesta (turpmāk – VUGD)  ēkas pagrabstāva novērtējumu atbilstoši VUGD Vadlīnijām par minimālajām prasībām telpu pielāgošanai III kategorijas patvertnes izveidošanai (attiecināms, ja projektā plānota III kategorijas patvertnes ierīkošana);
3.12. pakalpojuma līguma par sabiedrisko pakalpojumu sniegšanu, kurā ir ietverta SAM MK noteikumu 18. punktā noteiktā informācija (attiecināms, ja projekta iesniedzējs atbilstoši SAM MK noteikumu 12. un 17. punkta prasībām ir sabiedrisko pakalpojumu sniedzējs, kam pašvaldība vai Nacionālais veselības dienests ir noteicis sniegt pakalpojumus ar vispārēju tautsaimniecisku nozīmi);
3.13. ēkā īstenoto sabiedrisko pakalpojumu sniegšanas jaudas īpatsvara aprēķins atbilstoši atlases nolikuma 5. pielikuma formai (attiecināms, ja projekta iesniedzējs ir sabiedrisko pakalpojumu sniedzējs );
3.14. dokumentus vai aprēķinu, kas pamato, ka ieņēmumi no saimnieciskās darbības konkrētajā infrastruktūrā nepārsniedz 50 % no kultūras jomas pakalpojumu sniedzēja gada budžeta ieņēmumu daļas konkrētajā infrastruktūrā atbilstoši SAM MK noteikumu 20. punktam (attiecināms, ja projekta iesniedzējs plāno atbalstu kultūras infrastruktūrai, kurā netiek veikta saimnieciska darbība un tiek pildīti pašvaldības deleģētie pārvaldes uzdevumi);
3.15. apliecinājums par piešķirto un plānoto komercdarbības atbalstu atbilstoši atlases nolikuma 3. pielikuma formai (attiecināms, ja projekta iesniedzējs ir sabiedrisko pakalpojumu sniedzējs);
3.16. apliecinājums par papildinošas saimnieciskās darbības, parasto papildpakalpojumu, citas saimnieciskas darbības un ilgstošas sociālās aprūpes un sociālās rehabilitācijas pakalpojumu veikšanu infrastruktūrā atbilstoši atlases nolikuma 4. pielikuma formai (attiecināms, ja infrastruktūrā tiek veikta papildinoša saimnieciska darbība, sniegti parastie papildpakalpojumi, veikta cita saimnieciska darbība vai sniegti ilgstošas sociālās aprūpes un sociālās rehabilitācijas pakalpojumi);
3.17. ēkas kopējās gada jaudas vai ēkas daļas gada jaudas aprēķins platības, laika vai finanšu izteiksmē atbilstoši nolikuma 6.1., 6.2. vai 6.3. pielikuma veidnei (attiecināms, ja infrastruktūrā tiek veikta papildinoša saimnieciska darbība, sniegti parastie papildpakalpojumi, veikta cita saimnieciska darbība vai sniegti ilgstošas sociālās aprūpes un sociālās rehabilitācijas pakalpojumi);
3.18. projektu iesnieguma sadaļu vai pielikumu tulkojums (attiecināms, ja kāda no projekta iesnieguma sadaļām vai pielikumiem nav valsts valodā);
3.19. citi dokumenti, ja tādi nepieciešami, lai pilnvērtīgi pamatotu projektā plānotās darbības un izmaksas.
4. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
5. Lai kvalitatīvi aizpildītu projekta iesniegumu, izmanto Projektu portālā [image: ]ietvertos skaidrojumus projekta iesnieguma aizpildīšanai.
6. Izmaksu plānošanā ņem vērā Finanšu ministrijas 2025. gada 9. jūnija vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027. gada plānošanas periodā”, kas pieejamas tīmekļa vietnē – https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda.
7. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
8. Projekta iesniegumā summas norāda euro ar precizitāti līdz diviem cipariem aiz komata.
9. Projekta iesniegumu iesniedz līdz projektu iesniegumu iesniegšanas termiņa beigu datumam.
10. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – aģentūra) par to informē projekta iesniedzēju.
11. Projekta iesniedzējam pēc projekta iesnieguma iesniegšanas aģentūrā, nosūta Projektu portāla automātiski sagatavotu elektroniskā pasta vēstuli par projekta iesnieguma iesniegšanu.
[bookmark: _Ref120491269]Projektu iesniegumu vērtēšanas kārtība
12. [bookmark: _Ref172292401]Projektu iesniegumu vērtēšanai aģentūra ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[footnoteRef:10] 61. pantā noteikto. [10:  Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: https://eur-lex.europa.eu/legal-content/lv/TXT/?uri=CELEX%3A32024R2509.] 

13. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
14. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz aģentūras lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
15. [bookmark: _Ref120520594]Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 1. pielikums) un Projektu portālā aizpildot projekta iesnieguma vērtēšanas veidlapu.
16. Pirms šī nolikuma 15. punktā noteiktās vērtēšanas uzsākšanas komisija pārbauda projekta iesniedzēja un ar to saistīto fizisko personu[footnoteRef:11] atbilstību Likuma 22. un 26. pantā noteiktajiem izslēgšanas noteikumiem, ievērojot MK noteikumos Nr. 408[footnoteRef:12] noteikto kārtību, un veic projekta iesniedzēja un ar to saistīto fizisko personu[footnoteRef:13] pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu. [11:  Valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās.]  [12:  Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”.]  [13:  Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri darbībās, kas saistītas ar filiāli.] 

17. Projekta iesniedzēja atbilstību mikro, mazā un vidējā uzņēmuma (MVU), viena vienota uzņēmuma (VVU) un grūtībās nonākuša uzņēmuma (GNU) statusam vērtē atbilstoši aģentūras informatīvajam materiālam par mikro, mazā un vidējā uzņēmuma, viena vienota uzņēmuma un grūtībās nonākuša uzņēmuma statusa noteikšanu, kas pieejams https://www.cfla.gov.lv/lv/mvk-gnu-un-vvu.
18. [bookmark: _Ref120489080][bookmark: _Hlk202533667]Projekta iesnieguma atbilstību projektu vērtēšanas kritērijiem vērtē, vispirms izvērtējot neprecizējamo 2.1. kritēriju un izslēdzošo kvalitātes kritēriju 4.4. (noteikts minimālais punktu skaits). Ja projekta iesniegums 2.1. kritērijā saņem vērtējumu “Nē”, vai 4.4. kvalitātes kritērijā nesaņem minimālo punktu skaitu, vērtēšanu neturpina, vērtēšanas veidlapā pārējiem kritērijiem norāda “Netiek vērtēts”. Pēc tam vērtē precizējamos kritērijus šādā secībā:
18.1. kvalitātes kritēriji[footnoteRef:14], kuros iegūstami papildu punkti (vērtē visi balsstiesīgie vērtēšanas komisijas locekļi); [14:  Vienoto kritēriju aspektus, kas nepieciešami kvalitātes kritēriju izvērtējumam, izvērtē pirms kvalitātes kritērija vērtējuma un tikai tādā apjomā, kāds nepieciešams kvalitātes kritēriju pilnvērtīgai izvērtēšanai.] 

18.2. vienotie kritēriji (vērtē balsstiesīgie aģentūras pārstāvji, kas ietverti vērtēšanas komisijā);
18.3. vienotie izvēles kritēriji (vērtē balsstiesīgie aģentūras pārstāvji, kas ietverti vērtēšanas komisijā);
18.4. specifiskie atbilstības kritēriji (vērtē balsstiesīgie aģentūras pārstāvji, kas ietverti vērtēšanas komisijā, papildus piesaistot nozares ministrijas pārstāvi specifiskā atbilstības kritērija Nr. 3.1. vērtēšanā).
19. Ja projektu iesniegumos pieprasītais finansējums ir pietiekams visu projektu atbalstīšanai, tad rindošanas nodrošināšanai paredzētos kvalitātes kritērijus, ieskaitot 4.4. kritērija izslēdzošo aspektu – nav izstrādāts ēkas vai ēkas daļas energosertifikāts, vērtēšanas komisija nevērtē. Atbilstoši 4.4. kritērija izslēdzošo aspektu izvērtē 2.5. kritērijā.
20. Ja projektu iesniegumos pieprasītais finansējums ir lielāks nekā SAM pasākumā trešās atlases kārtā pieejamais finansējums, pēc projektu iesniegumu izvērtēšanas vērtēšanas komisija projektu iesniegumus sarindo prioritārā secībā, lai noteiktu, kuru projektu īstenošanai finansējums ir pietiekams. Prioritārā secība tiek veidota pēc kvalitātes kritērijos iegūtā punktu skaita, ievērojot šādus nosacījumus:
20.1. ja ir vienāds punktu skaits prioritārās secības rindojumā, tad priekšroka tiek dota projektam, kurā (ievērojot minēto secību):
20.1.1. projekta efektivitātes kritērijā (K1), ņemot vērā kritērija vērtību ar sešām zīmēm aiz komata, ir sasniegta augstāka vērtība;
20.1.2. projekta AER kritērijā (K2) tiks uzstādīta lielāka AER enerģijas papildu ražošanas jauda (kW);
20.1.3. ēkas izmēra kritērijā (K3) projekts tiks īstenots lielākā ēkas kopējā iekštelpu platībā (m2);
20.2. [bookmark: _Ref120491837]maksimāli iespējamais saņemtais finansējums katram plānošanas reģionam ir 4 000 000,00 euro, tādējādi pēc prioritārās secības rindojuma projektu iesniegumi tiek virzīti vērtēšanas komisijai pa plānošanas reģioniem līdz tiek sasniegts reģionam iniciāli maksimālais iespējamais finansējuma apjoms vai atlases kārtai paredzētais finansējuma apjoms;
20.3. ja atlases kārtai paredzētais finansējuma apjoms vēl nav sasniegts, turpina projektu iesniegumu virzīšanu vērtēšanas komisijai pēc principa, ja projekta iesniegums, kurā norādītais finansējuma apjoms plānošanas reģiona ietvaros vērtēšanas laikā pārsniedz iniciāli iespējamo maksimālo finansējumu, tas tiek novietots ranžētās projektu iesniegumu secības beigās, priekšroku dodot nākamajam projekta iesniegumam, kurā norādītais finansējums iekļaujas attiecīgajam plānošanas reģionam iniciāli maksimāli pieejamā finansējuma ietvaros;
20.4. ja veidojas finansējuma atlikums un kādā plānošanas reģionā nav sasniegts iniciāli maksimālais pieejamais finansējuma apjoms, tā vietā tiek virzīts vērtēšanas komisijai projekta iesniegums, kas saņēmis visvairāk punktus kvalitātes kritērijos no cita plānošanas reģiona (kas savu iniciālo maksimāli pieejamo finansējumu bija sasniedzis).
21. Projektu iesniegumiem, kuriem pēc prioritārās secības sarindošanas potenciāli nav pieejams finansējums projekta īstenošanai, vērtēšanu neturpina, vērtēšanas veidlapā pārējiem kritērijiem norādot “Netiek vērtēts” un papildinot ar pamatojumu.
22. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
23. [bookmark: _Ref120491666]Pēc precizētā projekta iesnieguma saņemšanas aģentūrā komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
Lēmuma pieņemšanas un paziņošanas kārtība
24. [bookmark: _Ref120490735]Aģentūra, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
24.1. [bookmark: _Ref120521412]projekta iesnieguma apstiprināšanu;
24.2. [bookmark: _Ref120521415]projekta iesnieguma apstiprināšanu ar nosacījumu;
24.3. projekta iesnieguma noraidīšanu.
25. Lēmumu aģentūra pieņem 3 mēnešu laikā pēc projektu iesniegumu iesniegšanas termiņa beigu datuma.
26. [bookmark: _Hlk194918642][bookmark: _Hlk194918477]Pirms nolikuma 24.1. apakšpunktā noteiktā lēmuma pieņemšanas vai 30.1. apakšpunktā noteiktā atzinuma izdošanas aģentūra atkārtoti pārbauda projekta iesniedzēja un ar to saistīto fizisko personu atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[footnoteRef:15] noteikto kārtību, un veic projekta iesniedzēja un ar to saistīto fizisko personu pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 30.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 22. punktā noteiktā atzinuma. [15:  Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”.] 

27. Lēmumu par projekta iesnieguma apstiprināšanu aģentūra pieņem, ja tiek izpildīti visi turpmāk minētie nosacījumi:
27.1. uz projekta iesniedzēju un ar to saistītajām fiziskajām personām nav attiecināms neviens no Likuma 22. pantā minētajiem izslēgšanas noteikumiem;
27.2. projekta iesniedzējam un ar to saistītajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
27.3. projekta iesniegums atbilst projektu iesniegumu vērtēšanas kritērijiem;
27.4. SAM projektu iesniegumu atlases trešās kārtas ietvaros ir pieejams finansējums projekta īstenošanai.
28. [bookmark: _Ref121924665]Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt aģentūras noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
29. Lēmumu par projekta iesnieguma noraidīšanu aģentūra pieņem, ja iestājas vismaz viens no nosacījumiem:
29.1. uz projekta iesniedzēju vai ar to saistīto fizisko personu attiecas vismaz viens no Likuma 22. pantā minētajiem izslēgšanas noteikumiem;
29.2. attiecībā uz projekta iesniedzēju vai ar to saistīto fizisko personu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
29.3. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
29.4. [bookmark: _Ref172293780]projektu iesniegumu atlases trešās kārtas ietvaros nav pieejams finansējums projekta īstenošanai;
29.5. projekta iesniedzējs ir radījis mākslīgus apstākļus vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tam labvēlīgu lēmumu.
30. [bookmark: _Ref128053469]Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, aģentūra izdod atzinumu par:
30.1. [bookmark: _Ref120521482]lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
30.2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
31. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi aģentūra sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma vai vienošanās slēgšanas procesu.
32. Ja projektu iesniegumos pieprasītais finansējums pārsniedz pieejamo finansējumu, lēmumus par projektu iesniegumu apstiprināšanu, apstiprināšanu ar nosacījumu un noraidīšanu aģentūra pieņem un paziņo tikai pēc projektu sarindošanas prioritārā secībā. Pēc sarindošanas pabeigšanas lēmumus paziņo vienlaicīgi vai katram projekta iesniedzējam atsevišķi.
33. Lēmumu par projekta iesnieguma noraidīšanu var pieņemt un paziņot pirms projektu iesniegumu sarindošanas prioritārā secībā, ja projekta iesniegums nesaņem minimālo nepieciešamo punktu skaitu izslēdzošajos kvalitātes kritērijos vai kādā no neprecizējamiem kritērijiem saņem vērtējumu “Nē”.
34. [bookmark: _Hlk31356483][bookmark: _Hlk31356474]Aģentūrai ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 20. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Aģentūra projekta iesniedzējam nosūta vēstuli ar lūgumu apliecināt gatavību īstenot projektu. Ja projekta iesniedzējs aģentūras norādītajā termiņā ir apliecinājis gatavību īstenot projektu, aģentūra atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
35. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 24. punktā noteiktie lēmumi un 30. punktā noteiktie atzinumi (ja attiecināms), finansējums nav pietiekams, lai pieprasītā finansējuma apmērā finansētu projekta iesniegumu, kurš pēc projektu iesniegumu sarindošanas prioritārā secībā ir nākamais visvairāk punktu ieguvušais, taču finansējums ir pietiekams, lai finansētu šo projektu daļējā apmērā no projekta iesniegumā pieprasītā finansējuma, aģentūra šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo finansējumu, taču nesamazinot projekta darbību tvērumu un sasniedzamo rādītāju vērtības, ievērojot SAM MK noteikumos ietvertos nosacījumus.
35.1. Ja projekta iesniedzējs aģentūras norādītajā termiņā ir apliecinājis gatavību īstenot projektu par samazinātu finansējumu un aģentūra ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, aģentūra pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu.
35.2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
36. Informāciju par apstiprinātajiem projektu iesniegumiem publicē tīmekļa vietnē www.esfondi.lv.

Papildu informācija
37. Jautājumus par projekta iesnieguma sagatavošanu un iesniegšanu lūdzam:
37.1. sūtīt uz tīmekļa vietnē https://www.cfla.gov.lv/lv/2-1-1-6-k-3 norādītās kontaktpersonas elektroniskā pasta adresi vai pasts@cfla.gov.lv vai 
37.2. vērsties aģentūras Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
38. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
39. Atbildes uz iesūtītajiem jautājumiem nosūta elektroniski jautājuma uzdevējam.
40. Tehnisko atbalstu par projekta iesnieguma aizpildīšanu Projektu portāla e-vidē sniedz aģentūras oficiālajā darba laikā, aizpildot pieteikumu [image: ], rakstot uz vis@cfla.gov.lv vai zvanot uz +371 20003306.
41. Aktuālā informācija par projektu iesniegumu atlasi un atbildes uz uzdotajiem jautājumiem ir pieejamas tīmekļa vietnē https://www.cfla.gov.lv/lv/2-1-1-6-k-3.
42. Līguma vai vienošanās par projekta īstenošanu projekta teksts līguma vai vienošanās slēgšanas procesā var tikt precizēts atbilstoši projekta specifikai.
43. Saskaņā ar Likuma 26. pantu aģentūra ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
43.1. apzināti sniegusi nepatiesu informāciju, kas ir būtiska projekta iesnieguma novērtēšanai;
43.2. īstenojot projektu, apzināti sniegusi aģentūrai nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
43.3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai aģentūra pieņemtu tai labvēlīgu lēmumu.


Pielikumi:

1. pielikums: Projektu iesniegumu vērtēšanas kritēriji un to piemērošanas metodika uz 34 lapām.
2. pielikums: Līguma vai vienošanās par projekta īstenošanu[footnoteRef:16] projekts uz 23 lapām. [16:  Līgums/ Vienošanās par projekta īstenošanu tiek parakstīts/ -ta Projektu portālā un netiek noformēts/ - ta atsevišķa elektroniska dokumenta formā. Nolikuma pielikumā pievienota Līguma/ Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.] 

3. pielikums: Apliecinājums par saņemto un plānoto komercdarbības atbalstu.
4. pielikums: Apliecinājums par papildinošas saimnieciskas darbības, parasto papildpakalpojumu un citas saimnieciskas darbības veikšanu infrastruktūrā.
5. pielikums: Ēkā īstenoto sabiedrisko pakalpojumu sniegšanas jaudas īpatsvara aprēķins.
6. pielikums: Papildinošas saimnieciskas darbības un parasto papildpakalpojumu uzraudzības un kontroles metodiskie norādījumi.
6.1. pielikums: Veidne gada jaudas īpatsvara aprēķinam platības izteiksmē.
6.2. pielikums: Veidne gada jaudas īpatsvara aprēķinam laika izteiksmē.
6.3. pielikums: Veidne gada jaudas īpatsvara aprēķinam finanšu izteiksmē.
7. pielikums: Aģentūras izstrādāts rekomendējošs paraugs “Ziņojums par kopējo ēkas energoefektivitāti”.

L. Broliša, 29568220
linda.brolisa@cfla.gov.lv

